# Mercé Viana Martínez

Mercé Viana Martínez (Alfafar, 18 d'octubre de 1946) és una escriptora i pedagoga valenciana que compagina el seu treball al món educatiu amb la creació literària, i que ha obtingut diversos premis, bona part d'ells en literatura infantil i juvenil. Ha escrit la seua obra en valencià i castellà.
Llicenciada en Filosofia i Ciències de l'Educació en les especialitats d'Orientació escolar i Educació especial, és experta universitària en didàctica de la llengua per la Universitat Complutense de Madrid i té acreditada la suficiència investigadora per la Universitat de València. Ha treballat en totes les etapes de l'educació, des de l'escola infantil fins a la Universitat i ha estat ponent en cursos de formació del professorat, així com en simposis per tot Espanya sobre temes relacionats amb el llenguatge. Ha format part dels Moviments de Renovació Pedagògica des de 1970, coordinadora del seminari permanent de l'Institut de Ciències de l'Educació i ha estat directora de la revista pedagògica Espais Didàctics. Té més de 60 publicacions pedagògiques entre llibres de text, quaderns de lectura i articles. En l'àmbit literari ha publicat mig centenar d'obres, bona part d'elles per a l'àmbit infantil i juvenil. Ha estat guardonada amb múltiples premis literaris al País Valencià, entre els quals destaquen el Premi Vicent Silvestre de narrativa infantil (1997), el Premi Carmesina (2005) i, en dues ocasions, el Premi Samaruc que atorga l'Associació de Bibliotecaris Valencians al millor llibre infantil: Mei Mei vol ser rei (2006) i Lula i els abelles (2011).

## Premis

* 1984 - Premi Narrativa Festes Majors de Benetússer
* 1988 - Premi Diputació de València
* 1989 - Premi poesia La Forest d'Arana València
* 1991 - Premi Diputació de València
* 1997 - Premi de Narrativa Infantil Vicent Silvestre d'Alzira
* 2005 - Premi Carmesina de narrativa infantil de Gandia
* 2006 - Premi Samaruc al millor llibre infantil per Mei Mei vol ser rei
* 2011 - Premi Samaruc al millor llibre infantil per Lula i els abelles (2011)
* 2011 - Premi de Narrativa Juvenil Vicenta Ferrer Escrivà per Les petjades de l'Àfrica
* 2017 - XII Premi Benvingut Oliver de Narrativa Juvenil (Catarroja, 2017): "Les dones invisibles"

## Referències

* ↑ «Biografia Mercé Viana». AELC. [Consulta: 1r setembre 2021].
* ↑ «Mercé Viana i Martínez». llibresvalencians.com, 10-06-2010. Arxivat de l'original el 2016-12-21. [Consulta: 11 octubre 2015].
* ↑ «Viviana, Mercé». www.qeqculturavalenciana.es/. Arxivat de l'original el 2016-12-20. [Consulta: 11 octubre 2015].
* 1 2 3 Fluixà, Josep Antoni «Dossier: La Literatura Infantil i Juvenil al País Valencià». L'Aiguadolç. Instituto de Estudios Comarcales de la Marina Alta, 39, 2011, pàg. 9-31.
* 1 2 «Mercè Viana guanya el Premi Samaruc amb 'Lula i les abelles'». Ediciones Bromera, 20-06-2011. Arxivat de l'original el 2016-12-20. [Consulta: 11 octubre 2015].
* 1 2 3 4 5 6 7 Levante-EMV. «Mercé Viana guanya el VI Premi de Narrativa Juvenil Vicenta Ferrer, de Paterna - Levante-EMV». www.levante-emv.com. [Consulta: 10 desembre 2016].
* ↑ «Mercé Viana gana el premio Samaruc con 'Mei Mei vol ser rei'». El País, 07-06-2006 [Consulta: 11 octubre 2015].
* ↑ «Mercé Viana i Toni Arencón Arias guanyen els XXXVII Premis Literaris Vila de Catarroja». Levante: levante-emv.com, 01-12-2017. [Consulta: 10 desembre 2017].
* ↑ «Els escriptors Toni Arencón i Mercé Viana han sigut els guanyadors dels els XXXVII Premis Literaris Vila de Catarroja». El Periódico: elperiodicodeaqui.com, 28-11-2017. [Consulta: 10 desembre 2017].

## Enllaços externs

* «Mercé Viana Martínez». Associació d'Escriptors en Llengua Catalana.
* Mercé Viana al Lletres i Memòria, de l'AELC i Memoro. El Banc de la Memòria.
* «Obra de Mercé Viana Martínez» a Dialnet.
* Viana, Mercè en OCLC.